CELEX: 32016R0663
Language: hr
Date: 2016-04-26 00:00:00
Title: Provedbena uredba Komisije (EU) 2016/663 оd 26. travnja 2016. o razvrstavanju određene robe u kombiniranu nomenklaturu

29.4.2016   
            
            
               HR
            
            
               Službeni list Europske unije
            
            
               L 115/16
            
         PROVEDBENA UREDBA KOMISIJE (EU) 2016/663
   оd 26. travnja 2016.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. travnja 2016.
      
         
            Za Komisiju,
         
         
            u ime predsjednika,
         
         Stephen QUEST
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  Elektronički uređaj koji služi kao audio sučelje ili mikser zvuka (poznat kao „digitalno-analogni mikser-pretvarač te predpojačalo”) približnih dimenzija 48 × 18 × 9 cm. Sastoji se od procesora zvuka i efekata, analogno-digitalnog i digitalno-analognog pretvarača i pojačala za mikrofon, u kućištu s elementima za upravljanje i prikaz, raznim analognim, optičkim i digitalnim ulazima i izlazima te FireWire priključcima.
                  Njegova su glavna tehnička obilježja:
                  
                              —
                           
                           
                              hibridno povezivanje FireWire/USB2 (mogućnost priključivanja na uređaj za automatsku obradu podataka (AOP)),
                           
                        
                              —
                           
                           
                              mikser zvuka s 28 ulaza i mogućnosti digitalne obrade signala,
                           
                        
                              —
                           
                           
                              posebna programska oprema za miješanje zvuka,
                           
                        
                              —
                           
                           
                              odvojeni priključci za slušalice na prednjoj ploči, svaki sa svojim podesivačem jačine zvuka, i
                           
                        
                              —
                           
                           
                              LED sat na prednjoj ploči za prikaz stanja.
                           
                        Uređaj je namijenjen digitalnoj glazbenoj produkciji u studiju ili uživo na pozornici. Može djelovati na dva načina: u sklopu uređaja za AOP ili samostalno.
                  Kad se upotrebljava u sklopu uređaja za AOP, služi za pretvaranje i obradu zvučnih signala iz vanjskih izvora zvuka te predpojačavanje signala iz mikrofona. Kad djeluje samostalno uređaj može služiti kao mikser zvuka s integriranim efektima.
               
               
                  8543 70 90 
               
               
                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 5(E) uz poglavlje 84 i tekstom oznaka KN 8543 , 8543 70  i 8543 70 90 .
                  Budući da uređaj ima posebnu funkciju osim obrade podataka (predpojačavanje i miješanje zvuka), treba ga razvrstati u odgovarajući tarifni broj u skladu sa njegovom funkcijom ili, ako to nije moguće, pod preostale tarifne brojeve.
                  Funkcija uređaja nije točnije pokrivena nijednim drugim tarifnim brojem iz poglavlja 85. Uređaj se treba smatrati jedinicom za miješanje zvuka obuhvaćenom tarifnim brojem 8543  (vidjeti objašnjenja Harmoniziranog sustava za tarifni broj 8543  četvrti stavak točku 4.).
                  Uređaj se stoga razvrstava u oznaku KN 8543 70 90  kao ostali uređaji i aparati s posebnim funkcijama koji nisu spomenuti ni uključeni na drugom mjestu u poglavlju 85.